

**ЖАНТЕЛІ Эльдана Хасенқызы,**

**Зоя Космодемьянская атындағы №23 мектеп-лицейінің 8 «Д» сынып оқушысы.**

**Жетекшісі: КЕРИМБЕКОВА Әлия Қасымбекқызы.**

**Шымкент қаласы**

**ҚАЗАҚ ТІЛІМ – БАЙЛЫҒЫМ**

*Ана тілің – біліп қой, -  
Еркіндігің, теңдігің.  
Ана тілің – біліп қой, -  
Мақтанышың, елдігің.*

*Қ.Мырзалиев*

Белгілі ақын Шерхан Мұртазаның: «Ана тілінсіз халық болмайды. Тілінен айырылған ұлт – тарихынан, түп-тамырынан айырылған ұлт. Тілсізді ұлт деуге болмайды. Тілінен айырылған халық – ата-бабасының, туған әкесі мен анасының атын ұмытқан халық. Ал ондайларды мәңгүрт деп атайды»,- деп айтылған керемет сөздері әр жас ұрпаққа айтылған ұран іспетті. Біздің ана тіліміз - қазақ тілі. Анамыздың ақ сүтімен берілген тілім - менің байлығым. Себебі ана тілімізге жетер ештеңе жоқ. Қазақ тілі туралы көптеген ақын-жазушылар даналық ойларын, қанатты сөздерін жазып қалдырып, жас ұрпаққа баға жетпес құнды мұра ретінде қалдырды. Айта кетер болсам, "Ана тілін ұмытқан адам өз халқының өткенінен де, болашағынан да қол үзеді", - деп атақты жазушымыз Ғабит Мүсірепов барша оқырмандарына ой салса, ал қаһарман атамыз Бауыржан Момышұлы: «Анамыздың ақ сүтімен бойымызға дарыған ана тілімізді ұмыту – бүкіл ата бабамызды, тарихымызды ұмыту»,- деп баршамызды туған тілімізді дәріптеуге шақырғандай. Бұл дегеніміз байлығымыз боп саналатын тілімізді сөз жүзінде емес, іс жүзінде қолдап, дамытып, өркендетуіміз керек. Ол үшін біз жас өркендер қазақ тілінде әдебиеттерді оқып, талдап, бір-бірімізге беріп, мақал-мәтелдер мен нақыл сөздерді түсініп оқып, пікір алмасып, ой бөлісу керекпіз. Міне, қазақтан шыққан батырларымыз, ұлы ақындарымыз бен жазушыларымыз, қоғам қайраткерлеріміз осы туған жеріміз бен ана тілімізді сақтап қалу үшін талмай еңбек етті. Туған еліміз, жеріміз, салтымыз бен дәстүріміз бізді толықтырып, бүтін етеді. Қазақ тілінің шұрайлылығын ата-бабаларымыздан мұра боп ұрпақтан-ұрпаққа жеткен жәдігерлер дәлелдеп бергендей. Қазақ даласы тұнып тұрған сыр мен сымбат қой. Осындай дарқан даланың тілі де көркем болары сөзсіз. Әрбір жас өркен:

Жанымнан қымбат,

Ана тілім маған.

Ана сөзін тыңдап,

Үлгі өнеге аламын,- деп өлең жолдарын бойына құйып, тілге деген құрметін арттырса міне біздің байлығымыз осы емес пе?!

Тіл қастерлі де қасиетті ұғым. Тілді сауатты меңгеру үлкен еңбекті талап етеді. Сондықтан да өз арамызда шұбарламай ана тілімізде еркін сөйлеп жүрсек, қазақ тіліміз өркен жайып, тереңдей түседі. Ол үшін біз жас өркен ертеңгі ел болашағы - еліміз үшін қызмет ететін азамат болуымыз керек. Елге құрмет отбасынан басталады. Әр отбасы өз ана тілінде сөйлеп, тілін құрмет тұтып, салт дәстүрін кеңінен паш етсе, айнала орта да сол құрметті қабыл алып, жалғастырары сөзсіз. Тәуелсіздігіміздің тұғырлы болуы, тіліміздің құрметке ие болуы терең білім мен бірліктің арқасында. Тіл халқымыздың асыл қазынасы. Президентіміз Қ.К.Тоқаев айтқандай: «Қазақ тілі – қазақтың жаны». Міне, сондықтан да қазақ тілімізді барынша сақтап, байлығымызбен мақтанып жүрейік. Болашағымыз жарқын болсын десек тілімізді, салт-дәстүрімізді, атадан қалған бай мұраларымызды күнделікті өмірде қолданып, танысып, достарымызбен бөлісіп отыруымыз керек. Ана тілімізде халыққа қажетті кітаптар, шығармалар, кинофильмдер басылып, жарыққа шықса оның көрермені мен оқырманы көп болуы үшін жастар арасында танылуы үшін жұмыстар жасалуда.

Қазақ тілі – тамыры тереңде жатқан ең бай тіл. Ана тіліміздің жоғалмауы үшін әр азамат өз үлесін қоқанда ғана тіліміз мәңгі болады.

«Туған ел — тұғырың,  
Туған тіл — қыдырың», - мен өз тілммен мақтанамын!